આશરે ૧૫.૬૧ લાખ મતદારો આજે વારાણસીના એક મહિલા અને એક વ્યંડળ સહિત ૪૨ ઉમેદવાર પૈકી એકને ચૂંટવા માટે મતદાન કરવાના છે ત્યારે માત્ર ભારતની જ નહીં પણ દુનિયાભરની નજર આ સીટ પર છે, કારણ કે આ સીટ પર BJPના વડા પ્રધાનપદના ઉમેદવાર નરેન્દ્ર મોદી ચૂંટણી લડી રહ્યા છે અને તેમની સામે AAPના અરવિંદ કેજરીવાલ અને કૉન્ગ્રેસના અજય રાય ઊભા છે. અહીં કોની જીત થાય છે એના પર દુનિયાની નજર છે. જોકે ઓપિનિયન પોલ્સને માનવામાં આવે તો અહીં નરેન્દ્ર મોદીની જીત પાકી છે. અરવિંદ કેજરીવાલ બીજા અને અજય રાય ત્રીજા સ્થાને આવશે.